Møteprotokoll

Ås menighetsråd

|  |  |
| --- | --- |
| Møtedato: | 01.04.2025 kl. 19:00 |
| Møtested: | Ås arbeidskirke |
| Arkivsak: | 23/06360 |
|  |  |
| Til stede:  | Jan Fredrik Holmqvist, Siv Merete Kvalbein, Kirsti Stave Stevik, Tom Egil Nordengen (sokneprest) og Linda Janson-Haddal (daglig leder) |
|  |  |
| Møtende varamedlemmer: | Odd Henning Unhjem, Gunder Skiaker og Bjørg Malme |
|  |  |
| Forfall:  | Ann Kristin Almås, Elin Finnseth Sæverås, Karen Elise Aschim-Teigum, Ottar Kristoffer Kjus og Geir Waldeland |
|  |  |
|  |  |
| Protokollfører: | Linda Janson-Haddal |
|  |  |

|  |  |
| --- | --- |
| **SAKSLISTE** | Side |
| **Godkjenning av innkalling og saksliste** |
| **Godkjenning av protokoll** |
| **Saker til behandling** |
| [12/25](#CaseRef259215) | Ungdomsarbeider med ansvar for Tweens | 2 |
| [13/25](#CaseRef259235) | Gudstjenesteliste 2. halvår 2025 | 3 |
| [14/25](#CaseRef259231) | Forberede årsmøte 25. mai 2025 | 4 |
| [15/25](#CaseRef259237) | Rekruttere frivillige | 5 |
| **Orienteringssaker** |
| [16/25](#CaseRef259117) | Dialog med Diakoniutvalget, Prostidiakon, Ungdomsdiakon og Loppemarkedskomiteen. | 6 |
| [17/25](#CaseRef257557) | Orientering fra utvalgsarbeid | 9 |
| **Eventuelt** |
|  | Påsken i Ås | 10 |
|  | Frivillighetsfest | 10 |

Ås, 02.04.2025

|  |  |
| --- | --- |
| Jan Fredrik HolmqvistMøteleder | Linda Janson-HaddalSekretær |

Godkjenning av innkalling og saksliste

Godkjenning av protokoll

Endring i protokoll fra 28.01.25:
**Sak 3/25:** Orientering om adventssamlinger, endres til Tom Egil informerte om Adventssamlinger.

**Sak 5/25:** Beløpet endres til kr. 12.091,- i punktet:
- totalt merforbruk 2024 på kr. 13.333,04 dekkes inn av disposisjonsfond på ansvar 700 (tidligere års mindreforbruk)

Saker til behandling

12/25 Ungdomsarbeider med ansvar for Tweens

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 01.04.2025 | 12/25 |

**Saksorientering**

Fellesrådet mottok 24.02.25 oppsigelse fra ungdomsarbeider Ina Stople som har hatt ansvar for Tweens-arbeidet. Hennes siste arbeidsdag vil være 24.05.25.

Kirkevergen ber MR ta stilling til om stillingen skal lyses ut på ny, og om det skal lyses ut samme stilling eller om det er ønskelig med noen endringer.

MR må også vurdere om det skal brukes annonsemidler på utlysningen. Rekrutteringsverktøyet Webcruiter som sikrer sikker behandling av søknader og persondata i tilsettingsprosessen, vil benyttes i søknadsprosessen Dette koster om lag kr. 5500,- som fellesrådet vil fakturere menigheten.

Vedlagt følger brev fra kirkevergen, samt arbeidsbeskrivelse for ungdomsarbeider med ansvar for Tweens.

**Forslag til vedtak**

Saken legges frem uten forslag til vedtak.

Møtebehandling

Vedtak

MR ber kirkevergen lyse ut stillingen på nytt med det samme innholdet som tidligere, så snart som mulig.

MR ber om at Barne- og Familieutvalget involveres i ansettelsesprosessen.

13/25 Gudstjenesteliste 2. halvår 2025

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 01.04.2025 | 13/25 |

**Saksorientering**

MR gjennomgår og vedtar Gudstjenesteliste for 2. halvår 2025:

|  |  |  |  |
| --- | --- | --- | --- |
| **Dato** | **Tid** | **Sted** | **Tittel** |
| 13.07.2025 | 11:00 | Ås kirke | Fellesgudstjeneste |
| 20.07.2025 | 11:00 | Ås kirke | Fellesgudstjeneste |
| 03.08.2025 | 11:00 | Ås kirke | Fellesgudstjeneste |
| 17.08.2025 | 11:00 | Ås kirke | Semesterstartsgudstjeneste |
| 24.08.2025 | 11:00 | Ås arbeidskirke | Loppegudstjeneste |
| 31.08.2025 | 11:00 | Ås kirke | Gudstjeneste |
| 06.09.2025 | 11:00 | Ås kirke | Konfirmasjonsgudstjeneste |
| 06.09.2025 | 13:00 | Ås kirke | Konfirmasjonsgudstjeneste |
| 06.09.2025 | 15:00 | Ås kirke | Konfirmasjonsgudstjeneste |
| 07.09.2025 | 13:00 | Ås kirke | Dåpsgudstjeneste |
| 13.09.2025 | 11:00 | Ås kirke | Konfirmasjonsgudstjeneste |
| 13.09.2025 | 13:00 | Ås kirke | Konfirmasjonsgudstjeneste |
| 13.09.2025 | 15:00 | Ås kirke | Konfirmasjonsgudstjeneste |
| 21.09.2025 | 11:00 | Ås arbeidskirke | Høsttakkefest og høstakkefestival |
| 28.09.2025 | 11:00 | Ås kirke | Fellesgudstjeneste |
| 11.10.2025 | 11:00 | Ås kirke | Dåpsgudstjeneste |
| 12.10.2025 | 11:00 | Ås arbeidskirke | Folkedansgudstjeneste |
| 14.10.2025 | 18:00 | Ås kirke | Ærlig messe for håp |
| 19.10.2025 | 11:00 | Ås kirke | Gudstjeneste |
| 26.10.2025 | 11:00 | Ås arbeidskirke | Fellesgudstjeneste - Blues og bønnedag |
| 02.11.2025 | 11:00 | Ås kirke | Allehelgensgudstj med minnedel |
| 09.11.2025 | 11:00 | Ås arbeidskirke | Gudstjeneste, konf.pres, søndag for de forfulgte |
| 16.11.2025 | 11:00 | Ås arbeidskirke | Misjonsgudstjeneste |
| 23.11.2025 | 11:00 | Ås kirke | Fellsegudstjeneste |
| 30.11.2025 | 11:00 | Ås kirke | Gudstjeneste, Lys våken |
| 07.12.2025 | 11:00 | Ås arbeidskirke | Gudstjeneste |
| 12.12.2025 | 20:00 | Ås arbeidskirke | Gudstjeneste for unge og grøtfest |
| 21.12.2025 | 11:00 | Ås kirke | Fellsegudstjeneste |
| 24.12.2025 | 13:00 | Ås kirke | Julaftensgudstjeneste |
| 24.12.2025 | 14:00 | Ås arbeidskirke | Julaftensgudstjeneste |
| 24.12.2025 | 14:30 | Ås kirke | Julaftensgudstjeneste |
| 24.12.2025 | 16:00 | Ås kirke | Julaftensgudstjeneste |
| 25.12.2025 | 11:00 | Ås kirke | Gudstjeneste |
| 26.12.2025 | 11:00 | Moer helsehus | Julegudstjeneste |
| 26.12.2025 | 12:15 | Moertunet ressurssenter  | Julegudstjeneste |

Gudstjenesteliste for alle kirkene i kommunen er vedlagt innkallingen.

**Forslag til vedtak**

MR vedtar Gudstjenesteliste for 2. halvår 2025 med følgende endringer:

Møtebehandling

Det kommer ønske om flere gudstjenester i Ås arbeidskirke, forordningen er grunnen til at fordelingen er som den er nå.

MR ønsker at dette tas opp som egen sak før gudstjenesteliste 2026 vedtas.

Vedtak

MR vedtar Gudstjenesteliste for 2. halvår 2025.

14/25 Forberede årsmøte 25. mai 2025

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 01.04.2025 | 14/25 |

**Saksorientering**

Årsmøtet er fastsatt til 25. mai 2025.

* Utdrag fra årsmelding 2024 legges frem for årsmøtet.
* Regnskap 2024 og budsjett 2025 presenteres.
* Årsmøtet er annonsert på nettsiden, Facebook og Instagram med 9. mars som frist
for å melde inn saker. Det har ikke kommet inn noen saker.
* MRs medlemmer står fritt til å foreslå saker.
* AU foreslår:
	+ Til Ildsjelene (Sindre Skeie) og Som barn i ditt hus synges.
	+ Vi inviterer noen fra Tweens til å fortelle om klubben.
	+ Gruppearbeid fungerte fint sist, derfor foreslås det å jobbe videre med hvordan Ås menighet kan oppnå visjoner og mål, samt rekruttering av frivillige
* Innkalling skrives og publiseres på nettsiden og Facebook sammen med årsmeldingen.
* Årsmøtet annonseres på Instagram og i Menighetsblad nr. 2.
* Informasjon om årsmøte vil bli kunngjort i gudstjenestene minimum 2 uker i forveien.

**Forslag til vedtak**

Ann Kristin leder årsmøtet og presenterer utdrag fra årsmelding 2024.

Elin har ansvar for gruppearbeidet.

Linda presenterer regnskap for 2024 og budsjett for 2025, samt er referent.

To personer til å signere protokollen velges på årsmøtet.

Møtebehandling

Vedtak

MR vedtar AUs forslag til innhold i årsmøtet, i tillegg ønsker Barne- og Familieutvalget ved Siv Merete og Kirsti å presentere seg.

* Ann Kristin leder årsmøtet og presenterer utdrag fra årsmelding 2024.
* Elin har ansvar for gruppearbeidet.
* Linda presenterer regnskap for 2024 og budsjett for 2025, samt er referent.
* To personer til å signere protokollen velges på årsmøtet.

15/25 Rekruttere frivillige

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 01.04.2025 | 15/25 |

**Saksorientering**

MR drøfter hvordan rekruttere frivillige til menigheten.

**Forslag til vedtak**

Saken legges frem uten forslag til vedtak.

Møtebehandling

Vedtak

Saken utsettes.

Orienteringssaker

16/25 Dialog med Diakoniutvalget, Prostidiakon, Ungdomsdiakon og Loppemarkedskomiteen.

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 01.04.2025 | 16/25 |

**Saksorientering**

Diakoniutvalget (DU), Prostidiakon Atle Eikeland og Ungdomsdiakon Halvor Bekken Aschim-Teigum er invitert til dialog kl. 19.15.
Loppemarkedskomiteen er invitert til dialog kl. 20.00.

**Forslag til vedtak**

Saken tas til orientering.

Møtebehandling

**Gro Mette Rønningen og Terje Sørhaug møtte for DU**, de delte ut rammeplanen som vedlegges. Diakoni er evangeliet i praksis og kirkens omsorgstjeneste, seks personer i DU er frivillige. Gro Mette er nå leder på andre året og tok over etter Terje som har vært leder i 8 år.

Hovedaktiviteten til DU er hyggetreff i Dr. Sødringsvei. Har vært helt ned i en 2-3 på hyggekveld, så nå prøver de på dagtid kl. 12-14, seks ganger i året.

På Tro og Lys er DU tilgjengelige for å hjelpe til. De klarer seg mer uten DU nå, enn tidligere. Men de har kontakt før hvert møte.

Kirkeskyss er så å si ikke i bruk.

Åpent hus er onsdager kl. 11-13, hver uke. 15-20 frivillige som jobber selvstendig. Mange går på Åpent hus, tilbake til antall deltakere som var før pandemien.

Andaktene på Moer sykehjem: en gruppe på åtte frivillige hjelpere, fire er med hver gang, de henter beboerne på rommene og kjører de ned til kapellet.

Ledsagertjeneste: tre som er oppført som frivillige her, som hjemmesykepleien kan kontakte. Vært rolig i det siste.

Kirketreff i Nordby: annenhver torsdag, trivelig.

Besøksvenner: ikke noe organisert akkurat nå. De passer på å være innom Dr. Sødringsvei, men det er stille og rolig. De fleste beboerne er inne på rommene sine, det er en forandring etter pandemien.

Middagsservering i Dr. Sødringsvei 8 ukentlig: er en gruppe på 8-10 personer de serverer middag til på fellesstua. DU overtok kommunenes tjeneste for mange år siden.

Stoppestedet er et tilbud for elever på videregående en gang i uka. De har snart holdt på et år, det var krevende å komme i kontakt med skolen i starten, men nå har Halvor kontakt med miljøarbeidere og helsesykepleier. I høst var det kun D41-ungdommer som kom, men nå kommer det også andre ungdommer. De hadde håpet at noen yngre pensjonister kunne være med å hjelpe til. Det store behovet til ungdommene er å ha noen å snakke med om livet. To elever fra læringssenteret hjelper til på Stoppestedet.

Frivilligheten er alfa og omga om man skal fortsette å få det til å gå rundt, det å være frivillig det gir også mye. Vi må satse på frivillighet og må være bevisst på at når du gir noe, du får også mye igjen.

DU er det utvalget som har størst aktivitet, det er viktig å informere om det arbeidet som blir gjort.

**Prostidiakon Atle Eikeland**, er med på de fleste møtene i DU. I starten var det i Ås DU han var minst, grunnen var at de har vært best organisert, men han har etter hvert skjønt at det er viktig å støtte opp under det frivillige engasjementet også her.

Diakoni er ikke alltid det man ser, mye er usynlig arbeid og får kanskje ikke det store engasjementet. Atle gjør alt i fra andakter på sykehjemmet, er med på konfirmantleir (i 2025 skal han være med Nordby), samtaler, samarbeid med kommune, i Drøbak har han en livssynsgruppe (rus), på Nesodden er han med på supertorsdag. For Tro og Lys er Atle stabenes kontakt person, og er med i styringsgruppemøter.

Han er også aktiv på Ås internasjonale læringssenter, dette er et samarbeid for 3 av 4 kommuner i prostiet (Ås, Frogn og Vestby). Læringssenteret tok selv kontakt med Atle, og ba han om hjelp. Kontakten fra læringssenteret har blant annet resultert i de to som hjelper til på Stoppestedet, det ukrainske koret som Dur var dirigent for, samt folk som leser tekst på andre språk i gudstjenestene.

Det er økende ønske om samtaler. I Frogn er han med i samarbeidet med kommunen om psykisk helse. Han er med på Åpen kirke - Allehelgen i andre menigheter, I Ås har han vært med og delt ut lys i sentrum. I tillegg er Ås stedet han har vært med på flest gudstjenester.

Han sitter i styret i Sorg Omsorg Follo. Det er ikke rent kirkelig, men de samler alle gode krefter. Han skal ha en gruppe nå, de er alltid to «ledere» av en sorggruppe.

Atle sitter også i misjonsutvalget, han har et spesielt forhold til Etiopia og er med på misjonsgudstjenestene. Han satt også i Grønt utvalg, men nå har vi ikke et Grønt utvalg. Utfordring til MR: hva skal vi gjøre videre med det?

Halvor har ansvar for 13-20, som er et samtaletilbud for ungdom i alderen 13-20.

Odd Henning er MRs representant i DU, han har redusert mulighet for å møte der for øyeblikket.

MR takker for arbeidet som blir gjort!

**Loppekomiteen ved Lars Syrstad:**

Loppemarkedet går på skinner, gode rutiner er lagt og mange medarbeidere med lang fartstid.

Den største hodepinen og dårlige samvittigheten til Lars har vært å verve nye inn i loppemarkedskomiteen. Et par medlemmer har lenge sagt at de ønsker å gi seg, men nå har han fått inn to nye medlemmer: Knut Bjørnereim og Ingvil K. Svanes.

Komiteen er veldig begeistret for «brakka» det permanente lageret. Det raknet et telt under loppemarkedet i 2024. Det var mindre lopper og ekstremt dårlig vær i 2024, men var omtrent samme omsetning som de foregående årene. Lars var veldig på at vi må ha mange frivillige med grønn vest, som forteller alle gjestene om at de jobber her og kan hjelpe til. Det skal jobbes ennå hardere for å overbemanne loppemarkedet i 2025.

Loppemarkedet i 2025 går som i 2024, det har vært en suksess med endring av åpningstider. De får inn like mye penger, selv med kortere åpningstid. Vi klarer å gjøre maksimalt ut av det vi har.

Hva kan MR gjøre?
MR må se betydningen av loppemarkedet og at det gjenspeiles i menighetens øvrige aktiviteter i uke 34. Uke 34 bør fredes for alle annen aktivitet, også konserter.

Gevinsten er ikke bare pengene, men også det at så mange kommer til kirken den helga, det er felleskapsbyggende for menighetens faste engasjerte og loppemarkedsengasjerte!

Vi kan ikke ta imot så mye lopper i løpet av året, vi tar imot lopper hver mandag fra 19. mai og ut juni. Vi skal gjøre den jobben vi gjør skikkelig, og skal kanskje ikke øke mer, men gjøre det vi kan bra. Noe av det som er flott med å være med i loppemarkedet er at det kun er èn uke.

Sykkelsalget: vi har i mange år hatt en avtale med BaneNor om henting av sykler. Sykkelstativene på stasjonene blir okkupert med forlatte sykler. De fjerner syklene og tar vare på de i 3 mnd, så kan vi hente. I 2023 fikk vi en avtale med SiÅs som har det samme problemet med forlatte sykler. Da slipper vi hente i Lillestrøm og Skøyen. Vi kan plukke fra skurene til SiÅs og hente de syklene vi vil, når det passer oss.

Første lørdag i mai blir det et eget sykkelmarked. Syklistforeningen har en avtale loppemarkedskomiteen og de igjen har fått en avtale med NAV (arbeidstrening), så en person har fått jobb med å reparere sykler. Kontakt Inger Norseth/ Ås avis og få en reportasje om dette.

For staben er det utrolig flott å bli invitert inn i miljøet. Forsett gjerne med å invitere oss til å si noen ord på kveldsmaten.

MR er imponerte over innsatsen, en ting er pengene som er gull verdt, men like viktig er det miljøskapende!!

Vedtak

Saken tas til orientering.

17/25 Orientering fra utvalgsarbeid

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 01.04.2025 | 17/25 |

**Saksorientering**

MRs representanter orienterer fra utvalgsarbeid (fast sak på agendaen).

Alle forbereder seg på 1-2 minutter orientering fra utvalget/ene de representerer, som har hatt aktivitet siden sist.

Her følges også dialogene med utvalgene opp i ettertid.

Mottatte referat fra utvalgene er vedlagt.

**Forslag til vedtak**

Saken legges frem uten forslag til vedtak.

Møtebehandling

Vedtak

Saken tas til orientering.

Eventuelt

**Påsken i Ås**

Prost Kjerstin Jensen sendte e-post til AU om hvordan vi kan åpne kirkens dører i påsken. Vi har jo et rikholdig gudstjenestetilbud, men ikke så mye diakonalt/sosialt. Selv har hun litt ledig kapasitet i påskehelga, og lurer på om det er en ide å lage til noe på 1.påskedag etter gudstjenesten? En lunsj eller noe annet som kan være litt bredt og samlende og som understreker at det er årets store festdag? Påskequiz? Påskeeggjakt? Om noen har en ide, så har jeg ledige hender og tid.

Møtebehandling
MR synes dette var veldig positivt, og ønsker at det settes ned en komite som organsirer en påskelunsj med påskeeggjakt og hobbyaktiviteter.

Komiteen består foreløpig av Kjerstin, Jan Fredrik og Linda. Kirsti og Bjørg hjelper til om de har anledning. Det er ønskelig å spørre om Ann Kristin og Elin også vil delta/hjelpe til.

Vi bør spørre om hjelp og informere om arrangementet på kunngjøringene i kirken.

MR stiller med midler til dette, og det samles inn penger via kollekt under lunsjen.

**Frivillighetsfest**

MR bes sette av 13. mai til frivillighetsfest, invitasjon kommer på e-post i løpet av neste uke.